CELEX: 22017D1832
Language: bg
Date: 2015-12-11 00:00:00
Title: Решение на Съвместния комитет на ЕИП № 321/2015 от 11 декември 2015 година за изменение на приложение XX (Околна среда) към Споразумението за ЕИП [2017/1832]

12.10.2017   
               
               
                  BG
               
               
                  Официален вестник на Европейския съюз
               
               
                  L 263/42
               
            РЕШЕНИЕ НА СЪВМЕСТНИЯ КОМИТЕТ НА ЕИП
      № 321/2015
      от 11 декември 2015 година
      за изменение на приложение XX (Околна среда) към Споразумението за ЕИП [2017/1832]
      СЪВМЕСТНИЯТ КОМИТЕТ НА ЕИП,
      като взе предвид Споразумението за Европейското икономическо пространство („Споразумението за ЕИП“), и по-специално член 98 от него,
      като има предвид, че:
      
                  (1)
               
               
                  Решение за изпълнение (ЕС) 2015/253 на Комисията от 16 февруари 2015 г. за определяне на правилата относно вземането на проби и докладването съгласно Директива 1999/32/ЕО на Съвета по отношение на съдържанието на сяра в корабните горива (1) следва да бъде включено в Споразумението за ЕИП.
               
            
                  (2)
               
               
                  Поради това приложение XX към Споразумението за ЕИП следва да бъде съответно изменено,
               
            ПРИЕ НАСТОЯЩОТО РЕШЕНИЕ:
      Член 1
      След точка 21ага (Решение 2010/769/ЕС на Комисията) от приложение XX към Споразумението за ЕИП се вмъква следната точка:
      
                  „21агб.
               
               
                  
                     32015 D 0253: Решение за изпълнение (ЕС) 2015/253 на Комисията от 16 февруари 2015 г. за определяне на правилата относно вземането на проби и докладването съгласно Директива 1999/32/ЕО на Съвета по отношение на съдържанието на сяра в корабните горива (ОВ L 41, 17.2.2015 г., стр. 55).“
               
            Член 2
      Текстовете на Решение за изпълнение (ЕС) 2015/253 на исландски и норвежки език, които ще бъдат публикувани в притурката за ЕИП към Официален вестник на Европейския съюз, са автентични.
      Член 3
      Настоящото решение влиза в сила на 12 декември 2015 г., при условие че са внесени всички нотификации, предвидени в член 103, параграф 1 от Споразумението за ЕИП (*1).
      Член 4
      Настоящото решение се публикува в раздела за ЕИП и в притурката за ЕИП към Официален вестник на Европейския съюз.
      
      
         Съставено в Брюксел на 11 декември 2015 година.
         
            
               За Съвместния комитет на ЕИП
            
            
               Председател
            
            Oda SLETNES
         
      
      
         (1)  ОВ L 41, 17.2.2015 г., стр. 55.
      
         (*1)  Без отбелязани конституционни изисквания.